Παγκόσμιο Κύπελλο Ποδοσφαίρου 2030

Επιλογή διοργανωτή

Έχουν κατατεθεί δυο υποψηφιότητες για το Παγκόσμιο Κύπελλο Ποδοσφαίρου της FIFA του 2030. Η πρώτη ήταν μια συλλογική υποψηφιότητα από τα μέλη της Ποδοσφαιρικής Ένωσης της Αργεντινής και της Ποδοσφαιρικής Ένωσης της Ουρουγουάης. Η δεύτερη ήταν από την Αγγλική Ποδοσφαιρική Ένωση. Σύμφωνα με τους κανονισμούς της FIFA που ισχύουν από το 2017, το Παγκόσμιο Κύπελλο του 2030 δεν μπορεί να λάβει χώρα στην Ασία καθώς τα μέλη της ασιατικής επιτροπής αποβλήθηκαν από την διαδικασία μετά την επιλογή του Κατάρ το 2022 ούτε μπορεί να λάβει χώρα στην Βόρειο Αμερική (CONCACAF), όπου θα γίνει το τουρνουά του 2026.
Η κοινή υποψηφιότητα της Αργεντινής και της Ουρουγουάης ανακοινώθηκε στις 29 Ιουλίου 2017. Οι παίκτες της Μπαρτσελόνα Luis Suárez και Lionel Messi προώθησαν αυτήν την υποψηφιότητα. Στις 31 Αυγούστου 2017, προτάθηκε η Παραγουάη ως τρίτη διοργανώτρια χώρα. Το CONMEBOL επιβεβαίωσε την τριπλή υποψηφιότητα τον Σεπτέμβριο του 2017. Η υποψηφιότητα Ουρουγουάη-Παραγουάη-Αργεντινή θα συνυπάρξουν στον τελικό για τα 100α γενέθλια από το πρώτο Παγκόσμιο Κύπελλο Ποδοσφαίρου της FIFA (ο τελικός θα πραγματοποιηθεί στην Ουρουγουάη) καθώς και στα 200 χρόνια από το πρώτο Σύνταγμα της Ουρουγουάης.
Το 2015, ο Άγγλος αντιπρόεδρος της FA David Gill είχε δηλώσει ότι η χώρα του θα μπορούσε να θέσει υποψηφιότητα για το Παγκόσμιο Κύπελλο του 2030, με την προϋπόθεση ότι η διαδικασία επιλογής του οικοδεσπότη θα γινόταν με μεγαλύτερη διαφάνεια. Ο δημοσιογράφος Ben Rumsby έγραψε, "Η Αγγλία είναι μια από τις ελάχιστες χώρες που θα ήταν σε θέση να φιλοξενήσουν καθ'ολοκληρίαν μια εκδήλωση με 48 έθνη, όταν ο διευθύνων σύμβουλος της Football Association Martin Glenn ξεκαθάρισε νωρίτερα την ίδια χρονιά ότι η υποψηφιότητα της χώρας για το 2030 ήταν μια επιλογή". Τον Ιούνιο του 2017, ο πρόεδρος της UEFA Aleksander Čeferin ανέφερε ότι η Ευρώπη (UEFA) θα προσπαθούσε σίγουρα να φιλοξενήσει το Παγκόσμιο Κύπελλο το 2030. Τον ίδιο μήνα, η UEFA δήλωσε ότι "θα υποστήριζε μια υποψηφιότητα της Βρετανίας για το 2030". Στις 15 Ιουλίου 2018, ο ηγέτης του Εργατικού Κόμματος του Ηνωμένου Βασιλείου, Tom Watson, είπε σε μια συνέντευξη ότι ο ίδιος και το κόμμα του θα υποστήριζαν μια υποψηφιότητα του Ηνωμένου Βασιλείου για το Παγκόσμιο Κύπελλο Ποδοσφαίρου του 2030 αναφέροντας ότι "Πιστεύω ότι είναι ένα από τα πρώτα πράγματα που κάνει μια κυβέρνηση του Εργατικού Κόμματος".
Ο πρόεδρος της Νότιας Κορέας Moon Jae-in πρότεινε τον Ιούνιο του 2017 να διεξαχθεί το Παγκόσμιο Κύπελλο στο βορειοανατολικό ασιατικό μπλοκ, συμπεριλαμβανομένων και της Βόρειας και Νότιας Κορέας, λέγοντας στον πρόεδρο της FIFA Gianni Infantino ότι κάτι τέτοιο θα βελτίωνε τις σχέσεις στην περιοχή. Ο Chung Mong-gyu, ο διευθυντής της Ποδοσφαιρικής Ένωσης της Κορέας, ανανέωσε την προσφορά της χώρας στο Συνέδριο της FIFA στην Μόσχα τον Ιούνιο του 2018.
Την ίδια ημέρα, η Αγγλική Ποδοσφαιρική Ένωση ανακοίνωσε ότι ήταν σε συζητήσεις με τα άλλα έθνη για μια ευρεία υποψηφιότητα του Ηνωμένου Βασιλείου ώστε να φιλοξενήσει την διοργάνωση.
Υπήρξε επίσης ενδιαφέρον από την Αίγυπτο να υποβάλλει υποψηφιότητα για το Παγκόσμιο Κύπελλο Ποδοσφαίρου της FIFA, κάτι που εκφράστηκε από τον Υπουργό Αθλητισμού της χώρας.